שורטי

הילה ניסימוב, הידועה בכינויה שורטי (נולדה ב-4 ביולי 1983 בבת ים), היא ראפרית, זמרת ומנחת טלוויזיה ישראלית.

ביוגרפיה 
בילדותה ובנעוריה נעה משפחתה בין ארצות הברית לישראל בעקבות עבודתו של אביה, שהיה קבלן.

ניסימוב, הידועה כ"שורטי", החלה את הקריירה המוזיקלית שלה בשנת 2000 כאשר השתתפה באלבום האוסף של מאד מאן "מיקרופון למקסימום", בשיר "מיקרופון למקסימום". ב-2001 השתתפה באלבום השני, "מיקרופון למקסימום 2" בשירים "מי הדיווה" עם MC שירי ו"לא משנה" עם אמ.סי מני וסניקס.

בשנת 2002 הוציאה את הסינגל "תהיי לי לפנטזיה" ביחד עם אבי מסיקה. הסינגל נכנס לאלבומו מ2004, "מציאות מדומה".

היא התפרסמה לראשונה בשנת 2004, כשהשתתפה בפרויקט של אבי מסיקה "ילדים גדולים", בביצועים מחודשים ל"שכונת חיים" ולשיר הנושא של סדרת הטלוויזיה "פינוקיו" (יחד עם אבי מסיקה ומורן אהרוני), לו גם כתבה קטעי ראפ חדשים.

ב-2005 הוציאה את אלבום הבכורה שלה, "לאלף את הסוררת", ממנו התפרסם שיר הנושא, "לאלף את הסוררת". באלבום, שכלל שירי היפ הופ וראפ לצד בלדות וקטעים אינסטרומנטליים, השתתפו בין השאר דניאל סלומון, שרי, מסיקה וקוואמי. בשירי האלבום ביטאה ניסימוב את דעותיה על תעשיית המוזיקה הישראלית, וחשפה את נטיותיה המיניות כלסבית. בשנת 2006 החלה להנחות, לצד גיא אריאלי, את תוכנית הנוער "מיי בלוג" במסגרת שידורי "רשת" של ערוץ 2. בהמשך אותה שנה הוציאה סינגל בשם "חצי רגל בחוץ, חצי רגל בפנים".

בתחילת 2007 הצטרפה לצוות כתבי ערוץ 24, והוציאה סינגל בשם "שופ שופ".

ב-30 במאי 2010 נדקרה מחוץ לפאב בתל אביב, ונפצעה באורח בינוני. החקירה העלתה כי התוקפת דקרה את שורטי כנקמה על כך שהחלה לצאת עם בת זוגה לשעבר.

שורטי, שהייתה, כאמור, דמות בולטת בקהילה הלסבית, החלה בשלב מסוים לצאת עם גברים. בשנת 2016 הוציאה קליפ, בהשתתפותו של אילן אוספליק, לשיר "צבעים".

ב-2019 השתתפה בתוכנית הריאליטי בישול "משחקי השף", כאשר הייתה בנבחרת של השף אסף גרניט, אך הודחה בהדחה השישית.

הייתה בזוגיות עם שני גולדשטיין.

דיסקוגרפיה 
 לאלף את הסוררת (2005)
סוכריות חמוצות (2012)

קישורים חיצוניים 

 ערוץ היוטיוב הרשמי של שורטי
 הפורום הרשמי של שורטי - נסגר
 שורטי, בפרויקט "אישים" לתיעוד היצירה הישראלית

הערות שוליים 

זמרים ישראלים
זמרים השרים בעברית
ראפריות ישראליות
מנחות טלוויזיה ישראליות
מנחי טלוויזיה להט"בים ישראלים
אמנים ישראלים הידועים בשם במה
ראפריות יהודיות
ראפרים יהודים
זמרים להט"בים ישראלים
זמרות להט"ביות ישראליות
משתתפים בתוכניות מציאות ישראליות
ישראליות שנולדו ב-1983
ישראלים שנולדו ב-1983